CELEX: 62009TN0504
Language: et
Date: 2009-12-16 00:00:00
Title: Kohtuasi T-504/09: 16. detsembril 2009 esitatud hagi — Völkl versus Siseturu Ühtlustamise Amet — Marker Völkl (VÖLKL)

13.2.2010   
            
            
               ET
            
            
               Euroopa Liidu Teataja
            
            
               C 37/47
            
         16. detsembril 2009 esitatud hagi — Völkl versus Siseturu Ühtlustamise Amet — Marker Völkl (VÖLKL)
   (Kohtuasi T-504/09)
   2010/C 37/68
   Hagiavaldus esitati saksa keeles.
   
      Pooled
   
   
      Hageja: Völkl GmbH & Co. KG (Erding, Saksamaa) (esindaja: advokaat C. Raßmann)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Marker Völkl International GmbH (Baar, Šveits)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 30. septembri 2009. aasta (asi R 1387/2008-1) otsus;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) vastulausete osakonna 31. juuli 2008. aasta otsus vastulause nr B 1 003 153 kohta osas, milles vastulause rahuldati;
            
         
               —
            
            
               Jätta vastulause rahuldamata;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „VÖLKL” kaupadele klassides 3, 9, 18 ja 25 (taotlus nr 4 403 705).
   
      Vastulause aluseks oleva kaubamärgi või tähise omanik: Marker Völkl International GmbH.
   
      Vastulause aluseks olev kaubamärk või tähis: sõnamärk „VÖLKL” (rahvusvaheline kaubamärk nr 571 440) kaupadele klassides 17, 25 ja 28.
   
      Vastulausete osakonna otsus: rahuldada vastulause osaliselt.
   
      Apellatsioonikoja otsus: tühistada vastulausete osakonna otsus vastandatud kaubamärkide segiajamise tõenäosuse osas ja saata asi tagasi vastulausete osakonnale uue otsuse tegemiseks; jätta rahuldamata kaebus mis puudutas otsust õiguspärase kasutamise tõendamise kohta.
   
      Väited:
   
   
               —
            
            
               dispositiivsuse põhimõtte (määruse (EÜ) nr 40/94 (1) artikli 74 lõike 1 teine lause) rikkumine, kuna apellatsioonikoda viitas vastulausete osakonna otsust puudutavas menetluses sellistele kaupadele, mida vastulause ei puudutanud;
            
         
               —
            
            
               
                  reformatio in peius keelu rikkumine, kuna apellatsioonikoda ei oleks tohtinud sellise kauba puhul saata asja tagasi vastulausete osakonnale uue otsuse tegemiseks, mille registreerimist vastulausete osakond oli juba lubanud;
            
         
               —
            
            
               õiguse ärakuulamisele rikkumine (määruse nr 40/94 artikli 38 lõige 3 ja artikli 73 teine lause);
            
         
               —
            
            
               määruse nr 40/94 artikli 15 lõike 2 punkti a ja artikli 423 lõigete 2 ja 3 ning määruse (EÜ) nr 2868/95 (2) eeskirja 22 lõike 2 rikkumine, kuna apellatsioonikoda tuvastas vääralt vastulause esemeks oleva kaubamärgi õiguspärase kasutamise.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/01, lk 146).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT L 303, lk 1; ELT eriväljaanne 17/01, lk 189).